Kaikilla palveluita tarjoavilla toimijoilla tulee olla toimilupa, jotta he voivat tarjota maksupalvelulain mukaisia palveluita. Luvalliset toimijat voi tarkistaa Finanssivalvonnan rekisteristä.  Kaikkien toimijoiden on myös noudatettava entistä tarkempia tietoturvakäytäntöjä ja turvatoimia, jotta asiakkaan henkilöllisyys ja varat pysyvät suojattuina. Sinun on sovittava erikseen kaikkien uusien palveluntarjoajien käyttämisestä. Yksikään palveluntarjoaja ei siis voi käsitellä tietojasi, ellet ole itse antanut sille siihen lupaa. Myös jo annetun suostumuksen voi myöhemmin peruuttaa olemalla yhteydessä palvelun tuottaneeseen palveluntarjoajaan. Uusien palveluiden käyttäminen ei ole pakollista ja voit jatkaa esimerkiksi tiliesi ja muiden palveluiden käyttöä entiseen tapaan.